VIA TV praat met ons mense | SARIE
Kykers kan uitsien na 22 nuwe en oorspronklike programme – en ná slegs 3 dae lyk dit asof kykers reeds hul gunstelinge het.
Herman het Maandag gaan kyk hoe waterblommetjies geoes word en deel 3 heerlike resepte met ons – klik HIER.
@HermanLensing @SARIETydskrif @viatv jou show is B E A U T I F U L ! Love @afrokaans en jou werk !
— Zavion Kotze (@ZavionK) November 9, 2015
Niemand maak so lekker kos soos @HermanLensing nie! Geluk met die nuwe avontuur! @SARIETydskrif pic.twitter.com/2eq17IntGr
— Zanyika du Preez* (@Zanyikadp) November 9, 2015
Kykers is geïnspireer deur die dapper diëters van Die Eet Oorlog wat elke weekdag om 16:30 uitgesaai word. In dié program gaan drie vroue elk op 'n ander dieet met die doel om hul leefstyl te verander en natuurlik om 'n paar kilogramme te verloor. Met die leefstylmentor dr. Albert Viljoen as hul raadgewer is die maand wat voorlê g'n grap nie.
"Vroue identifiseer met wat ons deurmaak en sê hulle sien ons as 'n inspirasie," vertel Ernusta Wyngaard, die deelnemer wat die Banting-dieet volg. "Woorde soos 'ons bewonder jou' laat my sommer bloos.''
Nog 'n program wat kykers gaande het, is Zavion wat Dinsdae om 18:00 uitgesaai word (herhalings is Dinsdagaande asook Woensdae en naweke te sien). Zavion het bekend geraak as Survivor-deelnemer op M-Net en is nou die ster van sy eie werklikheidsprogram. Hy het 'n ongekende lewenslus en sy dae is gevul met sy take as glansgeselligheid-koördineerder. Daarby probeer hy ook vir die Olimpiese Spele as tienkampatleet kwalifiseer.
''VIA se inhoud draai om regte mense met wie ons kan identifiseer of na wie ons kan opsien. Maar ons benader alledaagse dinge op onverwagse maniere. Programme is 'n spieëlbeeld van ons kykers se werklikhede,'' sê Cheryl Uys-Allie, VIA se kanaalhoof.